
ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST		
COMPARTIMENTUL SPAŢII CU ALTĂ DESTINAŢIE I EST
SC2019- 32588/16.12.2019

RAPORT DE SPECIALITATE
privind atribuirea prin închiriere pe o perioadă de 5 ani 
a spatiului SAD.3 din Timisoara, str.Dacilor nr.13, către ASOCIAȚIA TIMISOARA BIKERS – TB 2007 

     	Având în vedere Referatul nr. SC2019-32588/16.12.2019 de aprobare al proiectului de hotarare al  Primarului Municipiului Timişoara Dl. Nicolae Robu şi Proiectul de hotărâre privind atribuirea prin închiriere pe o perioadă de 5 ani a spatiului SAD.3 din Timisoara, str.Dacilor nr.13, către ASOCIATIA TIMISOARA BIKERS – TB 2007 ;
	Având  în vedere hotărârea Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr. 176/11.04.2019,  adoptată în ședința din data de 10.12.2019, prin care a fost analizată cererea  CT 2019-007648/04.12.2019 a  ASOCIAȚIEI TIMIȘOARA  BIKERS –TB 2007, comisia hotărând  atribuirea  prin închiriere a spațiului pe o perioadă de 5 ani, la tariful de închiriere de 1,50 euro/m.p/lună conform Raportului de evaluare al spațiului , întocmit de către prestatorul de servicii SC FIDOX SRL ; 
Precizăm următoarele: spaţiul cu altă destinație SAD.3 a fost atribuit cu contractul de comodat nr.6/24.11.2016 , expirat la data de 23.11.2019 , în baza HCL 152/31.10.2016 Asociației Timișoara Bikers – TB 2007, persoană juridică de drept privat constituită în baza Ordonanței Guvernului nr.26/2000.
Spațiul SAD.3 situat în imobilul din Timișoara ,str. Dacilor , nr.13 are  suprafața de 156,59 mp, fiind  înscris în CF 408715-C1-U3,top 408715-C1-U3,în proprietatea  Primăriei Municipiului Timișoara , având numărul de inventar 1351 și valoarea de inventar 249536 lei .
Spațiul  este liber de sarcini și a fost verificat prin adresele :
- CT 2019-5944/11.10.2019 Biroul Clădiri Terenuri I Est 
- CT 2019-5944/16.10.2019 Serviciul Juridic;
- CT 2019-5944/14.10.2019 Compartimentul Administrare Fond Funciar; 
În conformitate cu prevederile HCL nr.441/16.10.2015 prin care a fost aprobat Regulamentul de funcționare și organizare a comisiei de analiză a spațiilor cu altă destinație care stipulează la articolul 6 , aln.4 , competența acestei comisii de a analiza solicitările de atribuire a spațiilor cu altă destinație decît aceea de locuință către beneficiarii Legii nr.341/2004 , partide politice , asociații, fundații ,ONG-uri,constituite în baza OUG 26/2000 și de a   propune conform aln .6  deliberativului local atribuirea spațiilor disponibile solicitanților ;
În conformitate cu prevederile articolului  129, alin. (1), alin (2)  c) din OUG nr. 57/2019 privind Codul administrativ ;
           În temeiul art.196 (1), lit.a), art.139 din OUG nr. 57/2019 privind Codul administrativ;
Având  în vedere prevederile legale expuse în prezentul raport, apreciem că Proiectul de hotărâre  privind atribuirea , prin închiriere pe o perioadă de 5 ani spatiului –SAD.3 din Timisoara, str.Dacilor nr.13, către Asociația Timisoara Bikers – TB 2007 , îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

